জোর করে, নেতিবাচক পন্থায়, নৈরাজ্য ও ধ্বংসাত্মক পন্থায় মানুষের মনের পরিবর্তন করা যায় না। মানুষের মনের স্বাধীনতা আল্লাহই প্রদান করেছেন। কারণ আল্লাহ রাব্বুল আ’লামীন মানুষকে দিয়েছেন তাঁর খেলাফতের মর্যাদা বা প্রতিনিধিত্বের মর্যাদা। এ মর্যাদার কারণেই আল্লাহ মানুষকে ইচ্ছার স্বাধীনতা দিয়েছেন। মানুষ ছাড়া আর কোন সৃষ্টিকে বিশ্ব বিধাতা এ স্বাধীনতা দেননি। ব্যক্তি-স্বাধীনতার এ মর্যাদার কারণেই মানুষ ফেরেশতার চেয়েও শ্রেষ্ঠ। এই ইচ্ছার স্বাধীনতা বা ব্যক্তি-স্বাধীনতা সত্ত্বেও মানুষ বিশ্ব বিধাতার আনুগত্য করে কিনা এটিই তিনি দেখতে চান। আল্লাহ চান কারো চাপে পড়ে নয়, মানুষ যেন তাঁর দিকে অগ্রসর হয় শুধু মাত্র তাঁকে ভালোবেসেই। অন্তর থেকে আল্লাহর প্রতি যথার্থ প্রেম, ভালোবাসা ও আন্তরিকতার পরিবর্তে পার্থিব কোন লোভ বা স্বার্থ হাসিলের ল্েয আল্লাহর ইবাদত কিংবা হুকুম মেনে চললে সে ইবাদত গ্রহণ যোগ্য হবে না বলে জানিয়ে দেয়া হয়েছে। এ কারণেই আল্লাহ নিজে যেমন মানুষের ইচ্ছার স্বাধীনতার উপর হস্তপে করা পছন্দ করেননি, তেমনি অন্য কেউ মানুষের এই অধিকারের উপর হস্তপে করুক তাও তিনি পছন্দ করেননি। এমনকি স্বয়ং মহানবী হযরত মুহাম্মদ (সঃ)-কে পর্যন্ত আল্লাহ রাব্বুল আ’লামীন এ ব্যাপারে সতর্ক করে দিয়েছেন। কোরআন শরীফে আল্লাহ বলেছেন : ‘এবং যদি তোমার প্রভু ইচ্ছা করতেন তাহলে প্রথিবীর বুকে বসবাস কারী সকল মানুষকেই একসাথে বিশ্বাসী বানিয়ে ফেলতে পারতেন। সুতরাং (হে মুহাম্মাদ!) তুমি কি তাহলে বিশ্বাস স্থাপনের জন্য লোকদেরকে জবরদস্তি করতে চাও?’-[সূরা ইউনুস, আয়াত-৯৯]|মাক্কীযুগে আল্লাহ’র রাসূল যখন ইসলামের দিকে মানুষ আহবান করছিলেন, দাওয়াত দিচ্ছিলেন, তখনই দিক-নির্দেশনা হিসেবে আল্লাহ তায়ালা তাঁর রাসূলকে এ নির্দেশ দিয়েছিলেন। এমনকি মাদানী যুগেও, যখন ইসলাম একটি বিজয়ী আদর্শ হিসেবে প্রতিষ্ঠিত হয়েছিল, যখন মুসলমানরা রাষ্ট্র-ক্ষমতা ও কর্তৃত্বের অধিকারী হয়েছিল, তখন পবিত্র কালামের নির্দেশ ছিল : ‘দ্বীনের ব্যাপারে কোন জোর-জবরদস্তি নেই। হেদায়েতের পথ থেকে গোমরাহিকে পৃথক করে দেখানো হয়েছে। এখন যে কেউ তাগুতকে (খোদাদ্রোহী-সীমালংঘনকারী শক্তিকে) প্রত্যাখান করে আল্লাহর প্রতি ঈমান এনেছে সে এমন একটি মজবুত রজ্জু (অবলম্বন) ধারণ করেছে যা কখনো ছিন্ন হবার নয়। আল্লাহ সব কিছু শুনেন ও জানেন।’